ફ્રેક્ચર, બૉન ડિસલૉકેશન, પૉઇઝનિંગ, કટ અને વાઉન્ડ, બર્ન્સ, બ્લીડિંગ, હીટ સ્ટ્રૉક, કૉલ્ડ વૅવ, ચૉકિંગ, એનિમલ અને ઇન્સેક્ટ બાઇટિંગ, મસલ સ્ટ્રેઇન એટલે કે હાડકામાં તિરાડ, હાડકું ખસી જવું, ઝેર વ્યાપવું, ઘસરકો વાગવો, ઘા થવો, દાઝવું, લોહીની ધારા સતત થવી, ગરમીના કારણે તબિયત બગડવી, શ્વાસ લેવામાં તકલીફ પડવી, પ્રાણી અને જંતુનું કરડવું, સ્નાયુમાં ખેંચાણ થવું… આવી બધી સ્થિતિમાં પ્રાથમિક ઉપચાર કરવામાં આવે છે. આવી કોઈ પણ અવસ્થા, દુર્ઘટના, બીમારી કે કટોકટીવાળી સ્થિતિમાંથી બહાર લાવવા માટે એક ફર્સ્ટ એઇડ કિટ રાખવી ખૂબ જ જરૂરી છે. આવી સ્થિતિમાં જો તમારી પાસે ફર્સ્ટ એઇડ કિટ હોય (ન હોય તો વસાવવી લેવી હિતાવહ છે) તો તમે પોતે પણ દુર્ઘટના/બીમારીથી તરત જ છૂટકારો મેળવી શકો છો અથવા તમારા પરિચિત કે અપરિચિતને છૂટકારો અપાવી શકો છો.